(52)

Visiem līgumiem bija atšķirīgas iezīmes, no kurām galvenās ir apkopotas 10. tabulā. Tādējādi vairāki līgumi paredzēja iespēju, ar ko Bovē lidostas operators samaksā aviosabiedrībai finansiālu ieguldījumu apmaiņā pret sniegto satiksmi. Tomēr nevienā līgumā nav minēti Bovē lidostas operatora tirgvedības maksājumi apmaiņā pret aviosabiedrības reklāmas pakalpojumiem. 10. tabula Starp Bovē lidostas operatoriem un aviosabiedrībām noslēgto lidostas pakalpojumu līgumu iezīmes Līguma kods Līgumu galvenās iezīmes Ryanair RYAN1 Šis līgums paredz nodrošināt divus gaisa satiksmes maršrutus no Bovē saskaņā ar šādiem nosacījumiem: — Dublina: līgums paredzēja trīs reisus nedēļā (divus sestdienās un vienu svētdienā) apmaiņā pret nolaišanās nodevu 750 franku (114,37 EUR) apmērā. Par jebkuru jaunu papildu ikdienas reisu uzņēmums bija atbrīvots no nosēšanās nodevas samaksas. Turklāt līgums paredzēja arī nodevu 10 franku (1,52 EUR) apmērā par katru izlidojošo pasažieri, — Prestwick: līgums paredzēja nodevu par ikdienas reisu 750 franku apmērā. Par katru papildu dienas reisu nolaišanās nodeva bija 500 franki (77,22 EUR). Turklāt līgums paredzēja arī nodevu 10 franku (1,52 EUR) apmērā par katru izlidojošo pasažieri. RYAN2 Līguma RYAN1 noteikumi bija grozīti šādi: — attiecībā uz Dublinas maršrutu nolaišanās nodeva bija 750 franki līdz 19 reisiem nedēļā. Virs šīs robežvērtības Ryanair bija atbrīvota no nolaišanās nodevas, — savienojumam uz Prestwick nolaišanās nodeva bija 750 franki līdz 7 reisiem nedēļā, 500 franki no 8 līdz 14 izlidošanām nedēļā. Par reisiem, kas pārsniedza 14 izlidošanas nedēļā, Ryanair bija atbrīvota no nolaišanās nodevas, — katram jaunam maršrutam, ko atvērusi Ryanair, nolaišanās nodeva bija noteikta 500 franku apmērā vienam ikdienas reisam. Papildus ikdienas reisam Ryanair bija atbrīvota no nolaišanās nodevas, — nodeva par izlidojošo pasažieri bija 10 franki esošajos maršrutos; 6 franki (1,22 EUR) jaunajos maršrutos līdz 6 reisiem dienā un 4 franki (0,61 EUR), to pārsniedzot. RYAN3 Šis līgums aizstāja RYAN1 un RYAN2 līgumus. Tas paredzēja nosacījumus, saskaņā ar kuriem Ryanair sniedza savus gaisa satiksmes pakalpojumus: — 2002. gadam Ryanair noteiktais mērķis bija 210 000 pasažieru, kas izlido no Bovē. Nolaišanās nodeva bija noteikta 750 franku apmērā visiem uzņēmuma apkalpotajiem maršrutiem, — 2003. gadam Ryanair noteiktais mērķis bija 310 000 pasažieru, kas izlido no Bovē. Nolaišanās nodeva bija 750 franki līdz 7 reisiem dienā un 650 franki (99,09 EUR), to pārsniedzot, — 2004. gadam noteiktais mērķis bija 410 000 pasažieru. Nolaišanās nodeva bija 750 franki līdz 7 reisiem dienā, 600 franki (91,47 EUR) no 8 līdz 10 reisiem dienā un 400 franki (60,98 EUR), to pārsniedzot, — nodeva par izlidojošo pasažieri bija 8 franki par pasažieri līdz 135 pasažieriem vienā gaisa kuģī (0 franki, to pārsniedzot) par katru gadu visā līguma darbības laikā. Saskaņā ar 2004. gadam paredzētajiem noteikumiem šis līgums bija spēkā līdz 2010. gada 4. februārim. RYAN4 Ar šo līgumu groza RYAN3 līgumu, pievienojot šādus elementus: Ryanair apņemas veikt 10 papildu reisus nedēļā jaunos maršrutos. Savukārt lidostas pārvaldītājs maksāja Ryanair finansiālu atbalstu 1,5 EUR apmērā par katru pasažieri, kas izlidoja no šiem jaunajiem maršrutiem. RYAN5 Šis līgums groza RYAN4 līgumu. Saskaņā ar šiem noteikumiem SAGEB apņemas maksāt Ryanair finansiālu atbalstu 2 EUR apmērā par katru izlidojošo pasažieri par katru papildu pasažieri, kas pārvadāts 2011. gadā salīdzinājumā ar Ryanair pārvadāto pasažieru skaitu 2010. gadā. Savukārt Ryanair apņemas veikt papildu 26 reisus nedēļā. Wizz Air WIZZ1 Šajā līgumā Wizz Air nolaišanās nodevas noteiktas šādi: — 500 EUR par pirmo dienas reisu, — 450 EUR par otro un trešo dienas reisu, — 400 EUR par šādiem ikdienas reisiem. Pirmajos četros līguma darbības gados, pamatojoties uz izlidojošo pasažieru skaitu, lidostas pārvaldītājs apņēmās samaksāt aviosabiedrībai finansiālu atbalstu 1 EUR par katru izlidojošo pasažieri, nepārsniedzot maksimālo summu 40 000 EUR, 30 000 EUR, 20 000 EUR un 10 000 EUR attiecīgi pirmajā, otrajā, trešajā un ceturtajā gadā. Līgums paredzēja arī citus fakultatīvus pakalpojumus, piemēram, gaisa kuģu uzkopšanu. Aviosabiedrība bija atbrīvota no izlidojošo pasažieru nodevas. WIZZ2 Ar šo līgumu groza WIZZ1 līgumu. Nolaišanās nodeva tagad ir noteikta 425 EUR apmērā par jebkuru reisu. Lidostas pārvaldītāja finansiālais atbalsts tagad bija 0,75 EUR par katru izlidojošo pasažieri. WIZZ3 Nosēšanās nodeva bija noteikta šādi: — 425 EUR līdz 20 reisiem nedēļā, — 42,5 EUR no 21 līdz 32 reisiem nedēļā, — 21,25 EUR virs 33 reisiem nedēļā. Aviosabiedrība bija atbrīvota no pasažieru nodevas samaksas izlidošanas brīdī. Lidostas operators apņēmās maksāt aviosabiedrībai finansiālu atbalstu par katru izlidojošo pasažieri 0,375 EUR apmērā no 0 līdz 20 reisiem nedēļā, 1,375 EUR no 21 līdz 26 reisiem nedēļā, 1,725 EUR no 27 līdz 32 reisiem nedēļā un 1,925 EUR to pārsniedzot. Līgums paredzēja arī citus fakultatīvus pakalpojumus, piemēram, gaisa kuģu uzkopšanu. Citas aviokompānijas GOOD1 Ar līgumu ieviesa 24 nedēļas reisu programma. Nolaišanās nodeva bija 4 000 franki (609,8 EUR), un aviosabiedrība bija atbrīvota no pasažieru nodevas samaksas izlidošanas brīdī. CIAO1 Līgums noteica nolaišanās nodevu 305 EUR apmērā un atbrīvoja aviosabiedrību no pasažieru nodevas samaksas izlidošanas brīdī. BERL1 Līgums paredzēja vienu reisu nedēļā. Nolaišanās nodeva bija 500 EUR, un aviosabiedrība bija atbrīvota no pasažieru nodevas samaksas izlidošanas brīdī. VOLA1 Šis līgums paredzēja piecu iknedēļas reisu programmu. Nolaišanās nodeva bija 450 EUR un pasažieru nodeva izlidošanas brīdī bija 2,13 EUR. Lidostas pārvaldītājs apņēmās piedāvāt finansiālu atbalstu maršrutu atvēršanai līdz 100 000 EUR par maršrutu. STER1 Šis līgums noteica nolaišanās nodevu 576 EUR līdz 3 reisiem nedēļā; 540 EUR no 4 un 6 reisiem nedēļā un 500 EUR, pārsniedzot 7 reisus nedēļā. Aviosabiedrība bija atbrīvota no pasažieru nodevas samaksas izlidošanas brīdī. Līgums paredzēja arī fakultatīvus pakalpojumus, piemēram, gaisa kuģu uzkopšanu. NORW1 Šis līgums noteica nolaišanās nodevu 500 EUR līdz 6 reisiem nedēļā un 400 EUR, pārsniedzot 7 reisus nedēļā. aviosabiedrība bija atbrīvota no pasažieru nodevas samaksas izlidošanas brīdī. Līgumā bija paredzēti arī fakultatīvi pakalpojumi, piemēram, gaisa kuģu uzkopšana. AIRH1 Šis līgums paredzēja piecu iknedēļas reisu programmu. Nolaišanās nodeva bija 147,38 EUR, un maksa par izlidojošo pasažieri bija 2,89 EUR. Lidostas pārvaldītājs apņēmās maksāt aviosabiedrībai finansiālu atbalstu 0,5 EUR apmērā par katru izlidojošo pasažieri. Līgums paredzēja arī fakultatīvus pakalpojumus, piemēram, gaisa kuģu uzkopšanu. AIRP1 Līgums paredzēja vienu reisu dienā. Nolaišanās nodeva bija 192,88 EUR, un maksa par izlidojošo pasažieri bija 2,89 EUR. Līgumā bija paredzēti arī fakultatīvi pakalpojumi, piemēram, gaisa kuģu uzkopšana. BLUE1 Šis līgumu noteica nolaišanās nodevu 600 EUR, un aviosabiedrība bija atbrīvota no pienākuma maksāt pasažieru nodevu izlidošanas brīdī. BLUE2 Ar šo līgumu grozīja Blue1 līgumu par nolaišanās nodevas summu, kas tagad noteikta 450 EUR apmērā. FLYM1 Šis līgums paredzēja vismaz četrus reisus nedēļā. Nolaišanās nodeva bija 600 EUR par B737–300 tipa gaisa kuģiem (136 sēdvietas) un 550 EUR par B737–500 tipa gaisa kuģiem (125 sēdvietas). Aviosabiedrība bija atbrīvota no pasažieru nodevas samaksas izlidošanas brīdī. CENT1 Ar šo līgumu noteica nolaišanās nodevu 500 EUR apmērā līdz 3 reisiem nedēļām, E450 UR no 4 līdz 7 reisiem nedēļā un 400 EUR, pārsniedzot 7 reisus nedēļas. Aviosabiedrība bija atbrīvota no pasažieru nodevas samaksas izlidošanas brīdī. Lidostas pārvaldītājs apņēmās izmaksāt aviosabiedrībai finansiālu atbalstu 0,75 EUR apmērā par katru izlidojošo pasažieri pirmajos sešos mēnešos un pēc tam 0,50 EUR apmērā par pēdējiem sešiem mēnešiem.